2018. gada 23. maijā Rīkojums Nr. 224

Rīgā (prot. Nr. 25 19. §)

**Par valstij piekrītošās būves "Salapi" Skrīveru novadā nodošanu Skrīveru novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam bez atlīdzības nodot Skrīveru novada pašvaldības īpašumā valstij piekrītošo būvi – dzīvojamo ēku "Salapi" (būves kadastra apzīmējums 3282 007 0159 001) – Skrīveru novadā (turpmāk – būve) pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Skrīveru novada pašvaldībai būvi bez atlīdzības nodot valstij, ja tā vairs netiek izmantota šā rīkojuma 1. punktā minētās funkcijas īstenošanai.

3. Pilnvarot Skrīveru novada pašvaldību parakstīt nostiprinājuma lūgumu par būves ierakstīšanu zemesgrāmatā uz valsts vārda, kā arī veikt citas nepieciešamās darbības attiecīgās būves ierakstīšanai zemesgrāmatā.

4. Skrīveru novada pašvaldībai, nostiprinot zemesgrāmatā īpašuma tiesības uz būvi:

4.1. ierakstīt būvi zemesgrāmatā uz valsts vārda vienlaikus ar Skrīveru novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Skrīveru novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt būvi un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards